Von Richthofen and Brown
<s>Von Richthofen and Brown (), također poznat i pod naslovom The Red Baron () je američki ratni film snimljen u režiji Rogera Cormana i premijerno prikazan 1971. godine.</s><s>Radnja prikazuje zračni rat na Zapadnom frontu u Prvog svjetskom ratu, i to kroz paralelnu biografiju dvojice lovačkih pilota - znamenitognjemačkog asa Manfreda von Richthofena (čiji lik tumači John Phillip Law) i kanadskog pilota Roya Browna koji će se sa njim konačno sresti u kobnom zračnom dvoboju 1918. godine.</s>

<s>Corman je dugo vremena planirao snimiti film o von Richthofenu, ličnošću koju je smatrao posljednjim oličenjem viteških ideala u historiji ratovanja, pa je tome, uz poprilična odstupanja od historijskih činjenica, prilagodio scenario tako da von Richthofena i njegov "viteški" način ratovanja prikazuje kao anakronizam u doba industrijskog krvoprolića koje je predstavljao Prvi svjetski rat, odnosno suprotstavlja mnogo pragmatičnijem Brownu sa suprotne strane, tako i njegovom krvoločnom potčinjenom Hermannu Göringu (koga tumači Barry Primus) čiji postupci, poput mitraljiranja bespomoćnih bolničara na tlu, služe kao svojevrsno predskazanje budućih Luftwaffeovih zločina nad civilima u Drugom svjetskom ratu.</s>

<s>Corman je film snimao na lokacijama u Irskoj, koristeći replike autentičnih aviona izrađene za potrebe mnogo spektakularnijeg filma The Blue Max pet godina ranije.</s><s>Kao platformu za snimanje je, pak, koristio helikopter Aérospatiale Alouette II kako bi dobio priliku snimati scene zračnih borbi u kojima je sudjelovalo čak 12 aviona istovremeno.</s><s>Među pilotima okupljenima za potrebe snimanja se našao i Richard Bach,  poznat kao autor New Age bestselera Galeb Jonathan Livingston.</s><s>15. septembra 1970. je jedan od pilota, Charles Boddington, poginuo kada se njegov avion srušio, a samo dan kasnije je glumac Don Stroud neozlijeđen preživio pad aviona u kome je ozlijeđen vođa pilota Lynn Garrison.</s>

<s>Iako je Corman bio poznat po efikasnosti produkcije, i iako je Von Richthofen and Brown po svom budžetu bio daleko ispod svota koje su veliki hollywoodski studiji trošili za slične projekte, za njega se ispostavilo da predstavlja najskuplji i najambiciozniji film u Cormanovoj karijeri.</s><s>Nakon premijere mu kritike uglavnom nisu bile pretjerano sklone.</s><s>Corman je nakon njega, kasnije to obrazloživši emocionalnom iscrpljenošću, odlučio uzeti dugu pauzu od režiranja koja će potrajati sve do 1990. godine i filma Frankenstein Unbound.</s>

<s>Uloge</s>

<s>John Phillip Law ...</s><s>Manfred von Richthofen
 Don Stroud ...</s><s>Roy Brown
 Barry Primus ...</s><s>Hermann Göring
 Corin Redgrave ...</s><s>Lanoe Hawker
 Karen Huston ...</s><s>Ilse
Hurd Hatfield ...</s><s>Anthony Fokker</s>

<s>Stephen McHattie ...</s><s>Werner Voss
 Brian Foley ...</s><s>Lothar von Richthofen
 Robert La Tourneaux ...</s><s>Ernst Udet
 Peter Masterson ...</s><s>Oswald Boelcke
 David Weston ...</s><s>Murphy
 Tom Adams ...</s><s>Owen</s>

<s>Izvori</s>

<s>Reference</s>

<s>Literatura</s>

<s>Corman, Roger and Jim Jerome.</s><s>How I Made a Hundred Movies in Hollywood and Never Lost a Dime.</s><s>London: Muller, 1990. .</s>

<s>Vanjske veze</s>

<s></s>

<s>Američki filmovi
Ratni filmovi
Biografski filmovi
Filmovi o Prvom svjetskom ratu
Authority control 2</s>

